### | | | | --- | --- | | | | | --- | | **Byråd** 24. april 2018 Sagsnr. 710-2018-8359 Dok.nr. 710-2018-100194 Signe Mathiasen | | 61.                 Overførsel af rådighedsbeløb fra 2017 til 2018 (anlæg) - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag |  |

###

**SAGENS INDHOLD**

Byrådet skal hvert år godkende, at uforbrugte
rådighedsbeløb på anlægsprojekter overføres til næste år.

I forbindelse med regnskabsafslutningen for 2017 har Job og
Økonomi i samarbejde med fagforvaltningerne derfor gjort status på alle
anlægsprojekter. En del projekter er igangværende og afsluttes først senere.
Til de igangværende anlægsprojekter søges uforbrugte rådighedsbeløb overført
til 2018.

**VURDERING**

Nedenstående tabel viser forslag til overførsel af
uforbrugte rådighedsbeløb fra 2017 til 2018 sammenlignet med overførslen fra
2016 til 2017.

Der søges om overførsel af 142,4 mio. kr. fra 2017 til 2018.

Heraf vedrører ca. 36 mio. kr. vejforlængelsen af Engelbjerggård
til [adresse] i Hinnerup, sundhedscentret i Hinnerup og genopretning af
Rønbækhallen, der alle er givet som ekstra bevillinger i 2017. Når der ses bort
fra disse 3 store tillægsbevillinger udgør overførslen på det
skattefinansierede område 78,9 mio. kr., hvilket er ca. 31 mio. kr. lavere end
overførslen fra 2016 til 2017.

Desuden søges der om overførsel af færre salgsindtægter
inden for jordforsyningsområdet fra 2017 til 2018 end fra 2016 til 2017.

|  |  |  |
| --- | --- | --- |
| **Område (netto i 1.000 kr.)**    (+ = mindreforbrug / - = merforbrug) | **Uforbrugte rådighedsbeløb overført fra 2016 til 2017** | **Forslag til uforbrugte rådighedsbeløb som overføres fra 2017 til 2018** |
| Det skattefinansierede område, ekskl. jordforsyning | 110.061 | 114.946 |
| Jordforsyning, udgifter | 46.456 | 45.762 |
| Jordforsyning, indtægter | -34.878 | -18.318 |
| **Overførsel i alt** | **121.639** | **142.390** |

***Skattefinansieret område, ekskl. jordforsyning***

På det skattefinansierede område (ekskl. jordforsyning) søges
der om overførsel af uforbrugte rådighedsbeløb på [adresse] mio. kr. til at
færdiggøre igangværende anlægsprojekter.

Oversigten over alle anlægsprojekter, hvor der overføres
rådighedsbeløb til 2018, er vedlagt som bilag.

De største rådighedsbeløb, der foreslås overført til 2018,
fremgår nedenfor:

· Vejføring Engelbjerggård - [adresse], 22,0 mio. kr.

· Nyt plejecenter, Hammel, 15,9 mio. kr.

· Grundkapitalindskud, 10,2 mio. kr.

· Opførelse af haller i [adresse] (hal i Hadsten), 7,8 mio. kr.

· Opførelse af ny brandstation, Hadsten, 7,3 mio. kr.

På enkelte projekter overføres et merforbrug til 2018.
Dette merforbrug skyldes primært, at der mangler at blive udbetalt tilskud fra
forskellige statslige puljer. Det gælder blandt andet projekterne ”Liv i
Køkkenet”, ”Sammen om maden” og ”Adgangsforhold på [adresse]”.

***Jordforsyningsområdet***

Der søges om overførsel af urealiserede indtægter fra salg
af jord på 18,3 mio. kr. fra 2017 til 2018. Beløbet er lavere end sidste år, da
der på både bolig- og erhvervsudstykningerne er solgt mange grunde fordelt i
hele kommunen.

Der søges herudover om overførsel af uforbrugte
rådighedsbeløb på i alt 45,8 mio. kr. til udgifter på byggemodningsområdet og
klargøring af arealer, primært i Dommerparken i Hammel.

Netto søges der om overførsel af mindreudgifter på 27,4
mio. kr. på jordforsyningsområdet.

Endvidere foreslås der gennemført følgende tilpasninger af
rådighedsbeløb og anlægsbevillinger. De bevillingsmæssige konsekvenser er
beskrevet i den efterfølgende parentes. For uddybende bemærkninger henvises til
bilaget.

· De afsatte rådighedsbeløb vedr. salgsindtægt på 3
erhvervsudstykninger på henholdsvis Bavne [adresse] i Hadsten, Sigma i [adresse] og
Trigevej i [adresse] tilbageføres. Det vurderes ikke muligt at sælge
erhvervsgrundene i indeværende budgetperiode. I stedet søges der rådighedsbeløb
og bevilling ved konkret interesse (31,701 mio. kr.)

· Der korrigeres for udbetalingen af merudgiften mellem det
budgetterede beløb og afgørelsen fra Taksationskommissionen vedr.
ekspropriationserstatning for køb af jord i [adresse] i Hammel (3,037 mio.
kr.)

· Merindtægt på salg af grunde i udstykningen på [adresse] i
Søften indregnes (-2,253 mio. kr.)

· Der korrigeres for mindreindtægt på salg af 2 mindre jordstykker
på hhv. [adresse] 46 i Galten og på [adresse] i Hadsten (0,066 mio. kr.)

Samlet søges der om tillæg til rådighedsbeløb på 32,551 mio.
kr., der håndteres i forbindelse med regnskabsaflæggelsen. Der søges om tillæg
til anlægsbevilling på tilsvarende beløb.

**ØKONOMI**

Det foreslås, at der overføres uforbrugte rådighedsbeløb på
i alt netto 142,390 mio. kr. til 2018 til færdiggørelse af igangværende
anlægsprojekter.

Med baggrund i en vurdering af de forventede udgifter til at
færdiggøre anlægsprojekterne foreslår Job og Økonomi, at der overføres
uforbrugte rådighedsbeløb jf. nedenstående oversigt. I vedlagte bilag vises den
økonomiske status for de enkelte anlægsprojekter.

|  |  |
| --- | --- |
| **Rådighedsbeløb, der søges overført**  **(netto i 1.000 kr.)**  (+ = mindreforbrug / - = merforbrug) | **Forslag til uforbrugte rådighedsbeløb, som overføres fra 2017 til 2018** |
| **Det skattefinansierede område, ekskl. jordforsyning** |  |
| Økonomiudvalget | 18.171 |
| Teknik- og Miljøudvalget | 72.451 |
| Børne- og Skoleudvalget | 1.133 |
| Social- og Sundhedsudvalget | 13.098 |
| Kultur- og Fritidsudvalget | 10.093 |
| **Skattefinansieret område i alt** | **114.946** |
| **Jordforsyning (netto) i alt** | **27.444** |
|  |  |
| **Overførsel i alt** | **142.390** |

**INDSTILLING**

Direktøren for Job og Økonomi indstiller til Byrådet:

1. At Byrådet godkender tillæg til rådighedsbeløb på i alt netto 142,390
mio. kr. i 2018 til videreførelse af igangværende anlægsprojekter.

2. At rådighedsbeløbene finansieres af kassebeholdningen.

3. At Byrådet giver tillæg til anlægsbevillingerne vedr.
jordforsyningsprojekter på i alt 32,551 mio. kr.

**BESLUTNING**

***Økonomiudvalget, 17. april 2018:***

Fraværende:Nick Iversen

Indstilles godkendt.

**Bilag**

|  |  |
| --- | --- |
| Overførsel af rådighedsbeløb 2017 til 2018 (anlæg) | 710-2018-58601 |